| Kvecių kapinynas |
| --- |
| Kvecių kapinyno, pilkapyno ir kapinių vaizdas nuo kelio Kretingsodis–Kiauleikiai |
| 

Kvecių kapinynasKvecių kapinynas

 |
| Koordinatės  | 

|  |
| --- |
| 55°54′36″ š. pl. 21°12′43″ r. ilg.﻿ / ﻿55.91000°š. pl. 21.21194°r. ilg.﻿ / 55.91000; 21.21194Koordinatės: 55°54′36″ š. pl. 21°12′43″ r. ilg.﻿ / ﻿55.91000°š. pl. 21.21194°r. ilg.﻿ / 55.91000; 21.21194 |

 |
| Vieta | Kretingos rajono savivaldybė |
| Seniūnija | Kretingos seniūnija |
| Plotas | 1,78 ha |
| Naudotas | X–XIII a. |
| Žvalgytas | 1966, 1982, 1992 m. |
| Tirtas | 1963, 1980 m. |
| Registro Nr. | u. k. 5252 / A453P; AR534 / |

**Kvecių kapinynas** (valstybės saugomas kultūros paminklas: unikalus kodas - 5252, senas registro kodas - A453P, senas kultūros paminklų sąrašo Nr. AR534) – kapinynas pietvakarinėje Kretingos rajono savivaldybės teritorijos dalyje, Kveciuose (Kretingos seniūnija), 0,9 km į pietvakarius nuo kelio  **2308**  Kretinga–Rūdaičiai–Žibininkai  ir 0,23 km į šiaurę nuo kelio Kretingsodis–Kiauleikiai, Tenžės kairiajame krante.

Vieta
-----

Įrengtas I tūkstantmečio pr. m. e. pilkapyno teritorijoje, masyvios kalvos, vadinamos *Kapų pušynėliu*, viršūnėje bei vakariniame ir pietiniame šlaituose, kurie leidžiasi į Tenžės slėnį. Teritorija apaugusi ir apsodinta pušelėmis, šiaurės vakarinėje jos dalyje yra archeologinių tyrimų metu atidengtas pilkapis, o pietiniame pakraštyje – kaimo kapinaitės, vad. *Maro kapeliais*. 

Teritorija – 1,78 ha.

0,62 km į šiaurės rytus buvo Kvecių II pilkapynas, vadinamas *Katmilžiais, Kaukuru*.

Tyrimai
-------

Tyrė: 1963 m. – Lietuvos istorijos institutas ir Kretingos muziejus (tyrimų vadovas Algimantas Merkevičius), 1980 m. – Ignas Jablonskis. 

Žvalgė: 1982 m. – Mokslinė metodinė kultūros paminklų apsaugos taryba (ekspedicijos vadovas Romas Olišauskas), 1992 m. – Kultūros paveldo centras (ekspedicijos vadovas Vilnius Morkūnas). 

1963 m. ištirtas 1 degintinis X–XI a. kapas su žalvarinėmis ir geležinėmis įkapėmis. 1980 m. aptiktas degintinis kapas urnoje su įkapėmis, kurios datuojamos XI–XII a. Kapinyno teritorijoje rasta degintinių kauliukų, žalvarinis įvijinis žiedas, lankinės segės dalis, gintaro karoliukas.

Radinius saugo Kretingos muziejus.

1992 m. kapinynas įrašytas į Lietuvos Respublikos istorijos ir kultūros paminklų sąrašą, 1997 m. registruotas kultūros vertybių registro archeologinių vietų sąraše, 1998 m. paskelbtas kultūros paminklu, 2005 m. pripažintas valstybės saugomu kultūros paveldo objektu.

Šaltiniai
---------

1. ↑  Lietuvos TSR archeologijos atlasas. – Vilnius: Mokslas, 1977. – T. 3. – Eil. Nr. 318
2. ↑  Ignas Jablonskis. Kveciai, Kretingos raj. (1980.X.18 aptiktas apardytas kapas) – Lietuvos istorijos instituto rankraštynas. – F. 1, b. 762  
Kultūros paveldo centro paveldosaugos biblioteka. – F. 1, b. 298
3. ↑  Algimantas Merkevičius. Kvecių km. (Kretingos raj.) pilkapių - kapinyno tyrinėjimų ataskaita. – Lietuvos istorijos instituto rankraštynas. – F. 1, b. 186
4. ↑  Lietuvos Respublikos istorijos ir kultūros paminklų sąrašas. – Vilnius, 1992. – Eil. Nr. AR534
5. ↑  Valstybės žinios – 1998 m. vasario 7 d. – Nr.14. – P. 11
6. ↑  Valstybės žinios – 1998 m. gegužės 27 d. – Nr. 49. – P. 55
7. ↑  Valstybės žinios – 2005 m. gegužės 7 d. – Nr. 58-2034

Nuorodos
--------

* Kultūros vertybių registras[neveikianti nuoroda]
* Europeana: Bendras Kvecių kapinyno (Kretingos r.) vaizdas
* Europeana: Pavieniai radiniai Kvecių kapinyno (Kretingos r.) plote 2
* Europeana: Kvecių kapinyno (Kretingos r.) kapas 4 plote 2
* Aruodai: Kvecių kapinyno (Kretingos r.) kapas 4 plote 2